บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

***เบรฟเฟนเซอร์ มุซะชิเด็น*** (ญี่ปุ่น: ブレイヴフェンサー 武蔵伝; อังกฤษ: *Brave Fencer Musashiden*) เป็นเกมแอ็กชันเล่นตามบทบาทที่พัฒนาและเผยแพร่โดยบริษัทสแควร์จำกัด ใน ค.ศ. 1998 สำหรับระบบโซนี่เพลย์สเตชัน เกมเป็นลักษณะแบบการต่อสู้แบบเรียลไทม์ในสภาพแวดล้อมแบบ 3 มิติ และโดดเด่นด้านการให้เสียงพากย์และบทสนทนาเป็นจำนวนมาก ดนตรีประกอบเกม *เบรฟเฟนเซอร์ มุซะชิเด็น* โดยสึโยะชิ เซะคิโตะ ซึ่งเป็นอดีตพนักงานของโคนามิ นำเสนอตัวละครโดยเท็ตสึยะ โนมูระ แต่ได้รับการออกแบบโดยโคจิ โอะกะตะ

การพัฒนา
--------

ฮิโระโนะบุ ซะคะงุชิ ซึ่งเป็นผู้อำนวยการผลิต ได้กล่าวในการให้สัมภาษณ์ต่อ*นิตยสารแฟมิซือ* ว่า แนวความคิดสำหรับเกมดังกล่าวเกิดขึ้นครั้งแรกในเดือนกุมภาพันธ์ ค.ศ. 1997 เมื่อได้มีการพัฒนาตัวละคร ซะคะงุชิไม่ได้มีความเห็นเชิงบวกว่าเกมจะกลายเป็นที่นิยม อย่างไรก็ตาม หลังจากทีมงานได้ทำการออกแบบกราฟิกและรูปแบบการเล่นแล้ว เขาก็รู้สึกประหลาดใจในผลงาน และแสดงความสนใจต่อเกมดังกล่าวมากขึ้น

การตลาด
-------

*เบรฟเฟนเซอร์ มุซะชิเด็น* ได้รับการเปิดตัวครั้งแรกที่ประเทศญี่ปุ่น ณ วันที่ 16 กรกฎาคม ค.ศ. 1998 และได้รับการเปิดตัวอีกครั้ง ณ วันที่ 29 มิถุนายน ค.ศ. 2000 ในฐานะที่เป็นส่วนหนึ่งของสแควร์มิลเลนเนียมคอลเลคชันพร้อมด้วยสินค้ารวมทั้งโปสการ์ด, กล้องรุ่นพิเศษและสายคล้องโทรศัพท์มือถือ, สายรัดอเนกประสงค์ และพวงกุญแจ การเปิดตัวอีกครั้งที่ประเทศญี่ปุ่นในรูปแบบอื่นเป็นในรูปแบบเพลย์สเตชันเน็ตเวิร์กซึ่งเปิดตัว ณ วันที่ 9 กรกฎาคม ค.ศ. 2008  ส่วนในตลาดอเมริกาเหนือได้มีการโฆษณาถึงเดอะเลเจนด์ออฟเซลดา ออคารินาออฟไทม์ และได้รับการบรรจุ ณ วันที่ 31 ตุลาคม ค.ศ. 1998 ร่วมกับเพลย์สเตชัน 1998 คอลเลคเตอร์สซีดีวอลลุม 2 ซึ่งมีตัวอย่างของ*ไฟนอลแฟนตาซี VIII*  ภาคต่อในระบบเพลย์สเตชัน 2 ใช้ชื่อ*มุซะชิเด็น II: เบลดมาสเตอร์* ซึ่งได้รับการพัฒนาโดยสแควร์เอนิกซ์ ซึ่งได้รับการเปิดตัวทั้งในอเมริกาเหนือและญี่ปุ่นใน ค.ศ. 2005 เกมโทรศัพท์มือถือรุ่นพิเศษของญี่ปุ่นที่มีชื่อว่า *มุซะชิ: โมบายซะมุไร* ก็ยังได้รับการเปิดตัวใน ค.ศ. 2005

เพลงประกอบ
----------

เพลงประกอบเกมประพันธ์โดยสึโยะชิ เซะคิโตะ ซึ่งเป็นผลงานแรกของเขาที่ทำงานร่วมกับสแควร์ *เบรฟเฟนเซอร์ มุซะชิเด็น: ออริจินอลซาวด์แทร็ค* ได้รับการเปิดตัวโดยดิจิคิวบ์ในประเทศญี่ปุ่น ณ วันที่ 23 กรกฎาคม ค.ศ. 1998 ซึ่งงานชุดนี้ประกอบไปด้วย 72 เพลงที่บันทึกในสองคอมแพคดิสก์ในบ็อกเซ็ต และยังประกอบด้วยหนังสือภาพขนาดเล็กกับของที่ระลึกให้เลือกจากเกมอีกหนึ่งชิ้น

การตอบรับ
---------

| การตอบรับ |
| --- |
|  |

*เบรฟเฟนเซอร์ มุซะชิเด็น* ทำยอดจำหน่ายที่ประมาณ 648,803 ชุดที่ประเทศญี่ปุ่นในช่วงระหว่าง ค.ศ. 1998 ส่งผลให้เกมดังกล่าวเป็นเกมขายดีที่สุดของประเทศแห่งปีในอันดับที่ 17  เกมนี้ยังได้รับการจัดให้อยู่ในอันดับที่ 32 จากที่มีอยู่ทั้งหมด 40 รายการใน*นิตยสารแฟมิซือ*

อ้างอิง
-------

1. ↑  IGN staff (March 9, 1998). "Brave Fencer: The Series?". *IGN.com*. คลังข้อมูลเก่าเก็บจากแหล่งเดิมเมื่อ 2012-03-02. สืบค้นเมื่อ 2009-01-12.
2. 1 2  "Brave Fencer Musashi release dates". GameSpot. สืบค้นเมื่อ August 24, 2009.
3. ↑  Christopher Koeppel (July 18, 2000). "Square Millennium Collection 2". *RPGamer.com*. คลังข้อมูลเก่าเก็บจากแหล่งเดิมเมื่อ 2009-01-13. สืบค้นเมื่อ 2008-12-20.
4. ↑
5. ↑  Score, Avery (March 21, 2005). "Musashi: Mobile Samurai for Mobile Review". *GameSpot.com*. สืบค้นเมื่อ 2008-12-20.
6. ↑  Gann, Patrick. "RPGFan Soundtracks - Brave Fencer Musashiden OST". *RPGFan.com*. คลังข้อมูลเก่าเก็บจากแหล่งเดิมเมื่อ 2012-08-11. สืบค้นเมื่อ 2008-12-20.
7. ↑  "Game Rankings: Brave Fencer Musashi". Game Rankings. คลังข้อมูลเก่าเก็บจากแหล่งเดิมเมื่อ 2012-09-09. สืบค้นเมื่อ 2009-08-22.
8. ↑  Fencer Musashi "Metacritic: Brave Fencer Musashi". Metacritic. สืบค้นเมื่อ 2009-08-22. `{{cite web}}`: ตรวจสอบค่า `|url=` (help)[*ลิงก์เสีย*]
9. ↑  Hsu, Tim (1998-01-12). "Game Revolution: Brave Fencer Musashi". Game Revolution. สืบค้นเมื่อ 2009-02-16.
10. ↑  Mielke, James (August 5, 1998). "GameSpot: Brave Fencer Musashi Review". GameSpot. สืบค้นเมื่อ 2009-08-22.
11. ↑  Nelson, Randy (November 11, 1998). "IGN: Brave Fencer Musashi review". IGN. คลังข้อมูลเก่าเก็บจากแหล่งเดิมเมื่อ 2012-08-11. สืบค้นเมื่อ August 22, 2009.
12. ↑  "Sony PS1 Japanese Ranking". *Japan-GameCharts.com*. คลังข้อมูลเก่าเก็บจากแหล่งเดิมเมื่อ 2009-09-24. สืบค้นเมื่อ 2008-12-20.
13. ↑  "1998 Top 30 Best Selling Japanese Console Games". *The-MagicBox.com*. คลังข้อมูลเก่าเก็บจากแหล่งเดิมเมื่อ 2015-05-10. สืบค้นเมื่อ 2009-01-01.
14. ↑  Chinn, Marty (June 23, 2000). "Famitsu Top 120 PlayStation games". *Gaming-Age.com*. คลังข้อมูลเก่าเก็บจากแหล่งเดิมเมื่อ 2009-01-06. สืบค้นเมื่อ 2008-12-20.

แหล่งข้อมูลอื่น
---------------

* *เบรฟเฟนเซอร์ มุซะชิเด็น* ที่ MobyGames